กองทุนรวมไหนเจ๋งและกองทุนรวมไหนจ๋อย มาดูกัน! - FINNOMENA
1 เม.ย. 2559

HOT NEWS DIGEST – กองทุนรวมไหนเจ๋งและกองทุนรวมไหนจ๋อย มาดูกัน!
กองทุนที่ผลการดำเนินงานดีสุด 10 กอง
กองทุนที่ผลตอบแทนดีที่สุดในไตรมาสนี้คือกองทุนทองนั่นเอง ทั้ง KT-PRECIOUS และ UOBSGM ต่างให้ผลตอบแทนโดดเด่นมากกว่า 35% เลยทีเดียว ทั้งสองกองนี้เน้นลงทุนในหุ้นที่มีความเกี่ยวข้องกับทองคำ
ค่าเงินดอลล่าร์อ่อน และท่าทีของประธานเฟดเกี่ยวกับมุมมองของการขึ้นดอกเบี้ย ได้ทำให้ราคาทองได้เพิ่มสูงขึ้นจากต้นปีเกือบ 20%
กองทุนที่มีผลการดำเนินงานรองลงมาก็เป็นกองหุ้นที่ลงหนักๆในปีที่แล้วเช่น หุ้นสื่อสาร, หุ้นกลุ่มพลังงาน ที่สำคัญเป็นกองดัชนี
กองทุนอสังหาริมทรัพย์ ก็ทำผลการดำเนินงานได้ดีเช่นกัน จากที่ดอกเบี้ยในตลาดแทบจะติดดิน เงินจะไปไหนได้ก็ต้องหันมาเข้ากองทุนอสังหาริมทรัพย์
กองทุนที่ผลการดำเนินงานแย่สุด 10 กอง
8 ใน 10 ของกองทุนที่ให้ผลตอบแทนที่แย่ที่สุด ยังเป็นกองทุน Global Health Care 
กองทุน Global Health Care ไตรมาส 1 ต่างติดลบกว่า 15% ทั้งนั้น ในขณะที่ดัชนี้ S&P Health Care ไตรมาส 1 ติดลบไปเพียง 5.5%
กลุ่ม Health Care ยังคงโดนกดดันจากการเลือกตั้งในสหรัฐอยู่ ทำให้ราคาไม่ไปไหนมากนัก
ในจังหวะที่ Fund Flow มีการทิศทางที่ไหลเข้า…กองทุนหุ้นใหญ่หรือกองทุนแบบ Passive จะทำผลตอบแทนที่ค่อนข้างดี รวมถึงกองทุนอสังหาริมทรัพย์น่าจะยังคงทำผลตอบแทนที่น่าพอใจในสถานการณ์ที่ดอกเบี้ยยังต่ำอยู่อย่างเช่นปัจจุบันครับ
ต้องขอขอบคุณ www.morningstarthailand.com/th สำหรับข้อมูลกองทุนครับ
FINNOMENA รายงาน
Fund View : กองทุนทองคำ “แชมป์ไตรมาสแรก” โชว์รีเทิร์นสูงสุด 39% 
แหล่งข่าว : Money Channel 1 เมษายน 2559
หายไปนานจากจอเรดาร์ของนักลงทุนสำหรับ “ทองคำ” ก่อนมาในไตรมาสล่าสุด ที่กลายเป็น Asset Class ที่สามารถสร้างผลตอบแทนได้อย่างโดดเด่น โดยบางกองสามารถให้ผลตอบแทนได้สูงถึงเกือบ 40%
ราคาสินทรัพย์อื่นๆ นอกเหนือจากหุ้น เริ่มฟื้นตัวกลับขึ้นมาได้บ้างแล้วในช่วง 3 เดือนแรกของปีนี้
“มอร์นิ่ง สตาร์ รีเสิร์ช (ประเทศไทย)” ทำการรวบรวมข้อมูลในรอบ 3 เดือนล่าสุด พบว่ากองทุนทองคำ กลายเป็นสินทรัพย์ที่สร้างผลตอบแทนได้โดดเด่นที่สุด ซึ่งเป็นไปตามราคาทองคำในตลาดโลก ที่ได้ประโยชน์จากเงินลงทุนที่ไหลเข้ามาพักเงินในสินทรัพย์ปลอดภัย ท่ามกลางความกังวลต่อการชะลอตัวของเศรษฐกิจโลก
อ่านต่อได้ที่ : Fund View : กองทุนทองคำ “แชมป์ไตรมาสแรก” โชว์รีเทิร์นสูงสุด 39%
FINNOMENA Hot News Digest 
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest)ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ:
ผู้เขียน
FINNOMENA ADMIN EARTH
หนุ่มวิศวกร หันมาทำงานในสายการเงิน มีความหลงใหลในตลาดหุ้นและการลงทุนเป็นพิเศษ